'রাজহংস' প্রভৃত প্রশংসিত হয়। কিন্তু সজনীকান্তের কাছে এই সকল 
প্রশংসার কোনোটিই রবীন্দ্রনাথের সেই “তোকে গোপনে বলি, 
রাজহংস বইখানি ভালো হয়েছে” বর্ম ভেদ করে তার মর্মে প্রকাশ 
করতে পারে নি। €আত্মম্মৃতি', পৃ. ৪৬৫) 


চ. কাব্য-পরিচয়-- রবীন্দ্রনাথ ও সজনীকান্ত 

১৯৩৮, ১৩ জুন রবীন্দ্রনাথের সম্পাদনায় “বাংলা-কাব্য পরিচয়’ 
শীর্ষক বাংলা কবিতার একটি সংকলন গ্রন্থ প্রকাশিত হয়। কবিতার 
প্রাথমিক নির্বাচনের দায়িত্বে ছিলেন, বিশ্বভারতীর গ্রন্থপ্রকাশ বিভাগের 
তৎকালীন কর্মকর্তা কিশোরীমোহন সাঁতরা ও হিরণকুমার সান্যাল। 
তাদের সহকর্মীরপে নিযুক্ত: ছিলেন কাননবিহারী মুখোপাধ্যায় 
১৯৩৭ সালে কবিতা সংগ্রহ ও নির্বাচনের কাজ হয়। এবং ১৯৩৮ 
সালে গ্রন্থটির মুদ্রণকার্য শুরু হয় ও জুনের মাঝামাঝি সংকলনখানি 
প্রকাশিত হয়। এই সংকলনের ভূমিকা লিখেছিলেন রবীন্দ্রনাথ স্বয়ং 
এবং “নন্দগোপাল সেনগুপ্ত” লিখেছিলেন পরিশিষ্ট । 

এই কাব্য-সংকলনের প্রাথমিক স্তরে রবীন্দ্রনাথের উৎসাহ ও 
উদ্দীপনা ছিল প্রভৃত। প্রাথমিক নির্বাচনের পর কবি কবিতাগুলি সম্বন্ধে 
তার চূড়ান্ত মতামত দিতেন। আদিযুগের কবিদের নিয়ে কোনো অশাস্তি 
না হলেও আধুনিক কালের কবিদের নিয়ে শুরু হয় অশাস্তি। 
রবীন্দ্রনাথের সম্পাদনায় যে সংকলন, সেখানে সকলের প্রতি সমান 
সুবিচার যেমন অনিবার্য তেমনি সংকলনের মানও হতে হবে 
উচ্চদরের। রবীন্দ্রনাথের দুর্ভাবনার অন্ত ছিল না। পরিশিষ্ট লিখেছিলেন 
নন্দগোপাল সেনগুপ্ত, কবি সম্পাদকীয় কাটছাট করে তাকে 
মুদ্রণযোগ্য করেছিলেন। এ প্রসঙ্গে রবীন্দ্রনাথ নন্দগোপাল সেনগুপ্তকে 
একটি চিঠিতে লিখেছেন-_“হেমচন্দ্র ও বৈষ্ণব কবি সম্বন্ধে কাব্য 

পরিচয়ের পরিশিষ্টে তোমার অভিমত পড়ে প্রকাশক-সঙ্ঘ বিচলিত 
হয়েছেন। তারা বলেন এতে বাঙালী পাঠক অশান্ত ও অসুস্থ হয়ে 
পড়বে...” 

এতৎসত্তে শুধু পরিশিষ্টই নয়, রবীন্দ্রনাথের সুচিন্তিত ও সুলিখিত 
ভূমিকাটিও তীব্র বিদ্প-সমালোচনায় আক্রান্ত হয়। 

এই সব কারণে কিছুদিনের মধ্যেই প্রথম সংস্করণের ভিন্নরূপ 
সংস্করণ প্রকাশিত হয়। সূচনায় সংযোজিত হয় “নিবেদন?। 
“নিবেদন"-এ রবীন্দ্রনাথ লিখেছেন--“...অনেক কবিতা চোখে পড়েনি। 
অনেক নির্বাচন যোগ্যতর হোতে পারত। যে সংকলনে রচয়িতারা স্বয়ং 
তৃপ্ত হননি তাদের নির্দেশ পালন করলে হয়তো তা সন্তোষজনক হবার 
সম্ভাবনা থাকত। 

আধুনিক কবিতার ধারা অবিরাম বয়ে চলেছে, সুতরাং তার সংগ্রহ 
ভাবী সংস্করণে পূর্ণতা ও উৎকর্ষ লাভ করবে এই প্রত্যাশা সংকলন 
কর্তার মনে রইল ।” 

বিশ্বভারতীর রবীন্দ্রভবনে “বাংলা কাব্য-পরিচয়'-এর যে কপিটি 
সংরক্ষিত রয়েছে তার উপর একটুকরো কাগজে সুধীরচন্দ্র করের 
স্বাক্ষরে লিখিত রয়েছে “প্রথম সংস্করণেই প্রথমত এই বই 
একরকম ছাপা হয়ে বাজারে বেরিয়েছিল পরে সংশোধন হয়ে আবার 
নতুন করে বেরয়। এইখানাই সংশোধিত. কপি” স্বাঃ সুধীরচন্দ্র কর 
২৬-৭-৩৮। 

কাননবিহারী মুখোপাধ্যায় লিখেছেন-- রবীন্দ্রনাথ দ্বিতীয় খসড়ায় 
ব্যাপকভাবে আধুনিক কবিদের রচনা যোগ করেন। এই শেষের অংশ 
নিয়ে বইখানি প্রকাশিত হলে বুদ্ধদেব ও অন্যান্য সমালোচকেরা 
প্রধানতঃ নিন্দায় মুখর হয়ে ওঠেন। (“বাংলা কাব্য-পরিচয় প্রসঙ্গে” 
রবীন্দ্রচর্চা, তৃতীয় সংখ্যা ১৯৯৮, পৃ. ৭৬-৮০) 

১৩৪৫ বঙ্গাব্দের আশ্বিনের ‘কবিতা’ পত্রিকায় বুদ্ধদেব বসুর 
কাব্য-পরিচয় সম্পর্কে সমালোচনাটি প্রকাশিত হয়। বুদ্ধদেব বসু 
লিখেছেন-“এই সংকলন গ্রন্থের দায়িত্ব বৃহৎ, তা রবীন্দ্রনাথ না করলে 
কে আর করবে? গুরুদেবের কাছে আমাদের প্রার্থনা এই যে তিনি 
নিজে সম্পূর্ণ দায়িত্ব নিয়ে বাংলা কবিতার প্রামাণ্য সংকলন গ্রন্থ রচনা 
করুন। মন্দকে নির্মমভাবে বিতাড়িত ক'রে ও ভালোকে তেমনি 
নির্লজ্জভাবে গ্রহণ ক'রে তিনি এমন একটি বই করুন যাতে বহু 
যুগ ধরে বাঙালী কবি ও পাঠকের বুদ্ধি বিকশিত ও রুচি গঠিত হতে 
পারে।” (“বাংলা কাব্য-পরিচয়”, কবিতা ত্রৈমাসিক, ১৩৪৫ আশ্বিন, 
পৃ. ৭৪) 

সম্পূর্ণরূপে সংশোধিত নব সংস্করণ কাব্য-পরিচয়ের জন্য 
রবীন্দ্রনাথকে সাহায্য করতে চারুচন্দ্র ভট্টাচার্যের সম্পাদনায় পঞ্চ- 
সদস্যের একটি সহায়ক পরিষৎ গঠিত হয়েছিল। চারুচন্দ্র ভড্টাচার্য 
ছাড়া এই পরিষদের অন্য চারজন সদস্য হলেন-- সজনীকান্ত দাস, 
হিরণকুমার সান্যাল, নন্দগোপাল সেনগুপ্ত ও কিশোরীমোহন সাঁতরা। 
সহায়ক পরিষদের সদস্য পঞ্চকের মধ্যে সজনীকান্তই একমাত্র নবাগত 
ছিলেন। নির্মমভাবে রবীন্দ্র-বিদূষণের পরেও সজনীকান্তকে কেন 
রবীন্দ্রনাথ এই দায়িত্ব দিয়েছিলেন- এই প্রশ্ন স্বভাবতঃই প্রত্যেকের 
মনে সংশয় জাগাবে। এই প্রসঙ্গে অধ্যাপক শঙ্খ ঘোষ লিখেছেন- 
“বই [ কাব্য-পরিচয় ] প্রকাশিত হবার অল্প পরেই যে সংকট, 
তখনই শুরু হয়েছিল সজনীকান্তের আসা-যাওয়া।” (উর্বশীর হাসি” 
পৃ. ২৩) 

এই প্রসঙ্গে বলে রাখা ভালো যে সজনীকান্তের সঙ্গে 
বিশ্বভারতীর প্রকাশনালয়ের যোগসূত্রের সৃচনাকাল ১৯২৪। এবং 
তখন থেকেই বিভিন্ন কাজে প্রয়োজনে ও অপ্রয়োজনে সজনীকান্ত 

'আত্মস্মৃতি'-তে রয়েছে-১৩৩২ এ ‘পূরবী’ প্রকাশকালে, সেই 
সময়ে সজনীকান্ত প্রশান্তচন্দ্র মহলানবিশকে তার পুরাতন সংগ্রহের 
ঝুলি থেকে রবীন্দ্রনাথের “হারিয়ে-যাওয়া” কবিতাগুলি সরবরাহ 
করোছলেন। 

এ ছাড়া ১৯২০ সনে “অক্সফোর্ড বুক অব বেঙ্গলি ভার্স-এর 
যে পরিকল্পনা হয়েছিল, তার অন্যতম কর্ণধার ছিলেন প্রশান্তচন্দ্ 
মহলানবিশ। সেই সময়েও সজনীকান্ত প্রশান্তন্দ্র মহলানবিশকে 
উপকরণ সংগ্রহে বিশেষ সাহায্য করেছিলেন। 

কাব্য-পরিচয়ের কবিদের ঠিকানা সাগ্রহে তিনি জোগাড় করে 
দিয়েছিলেন সে ঘটনার উল্লেখ কিশোরীমোহন সাতরার রবীন্দ্রনাথকে 
লেখা চিঠিতে পাওয়া যায়, তবে তার সময়কাল বোধহয় ১৯৩৭। 

রবীন্দ্রনাথ ‘কাব্য-পরিচয়’-এর দ্বিতীয় সংস্করণের জন্য অনেক 
বেশি নির্ভর করেছিলেন সজনীকান্তের ওপরে। প্রমাণস্বরূপ তাকে 
লেখা এলাহাবাদের কোনো আধুনিক মহিলার লিখিত পত্রের ওপর, 
রবীন্দ্রনাথ মন্তবা লিখে সজনীকান্তের মতামত চেয়েছিলেন- কবির 
মন্তবাসহ মূল চিঠিটির অংশবিশেষ এখানে দেওয়া হল--“আমার মনে 
হয় “বাংলা কাবা পরিচয়ে” অতুলপ্রসাদ সেন, ডাঃ সুরেন্দ্রনাথ 
কাজী নজরুল ইসলাম ও অন্নদাশঙ্কর রায়ের কবিতা আরও 
কয়েকটি হ'লে বইটি বোধহয় আরও সুন্দর হোত। আপনার 
কবিতাগুলির মধো “পুনশ্চের” “সাধারণ মেয়ে”টিকে দেখতে পাব 
আশা ছিল; পরবর্তী সংস্করণে আশাকরি সে আশা পূর্ণ হবে। “কিনু 
গোয়ালার গলি” যে কত সুন্দর লেগেছে তা আপনাকে জানাতে 
পারলে ধন্য হতুম। 


৮ 
A? 
A 


“লোকশিক্ষা গ্রন্থমালা”*র দ্বিতীয় বই কি হবে জানিনা । যদি এবার 
বাংলা গল্পের একটি সংকলন করা হয়, আশাকরি তা খুবই মনোজ্ঞ 
হবে। বাংলা ভাষার উৎকৃষ্ট উপন্যাসগুলিকে সঙ্জকিপ্ত | সংক্ষিপ্ত | 
করে সঙ্কলন করলেও একটি খুব সুন্দর বই হয় যদিও তাতে 
মূল উপন্যাসগুলির সৌন্দর্য কিছু ক্ষুণ্ন হতে পারে। উপস্থিত যদি 
বাংলা ছেটগল্পের একটি “পরিচয়” প্রকাশ করা হয় তাতে যে 
সকলের বিশেষ উপকার হবে সে বিষয়ে সন্দেহ নেই।” মূল চিঠির 
পাশে রবীন্দ্রনাথের “কী বলো তুমি?” এবং প্রথম প্যারার নামের 
তলায় লাইনগুলির বিশেষ ইঙ্গিত- বিশ্লেষণের অপেক্ষা রাখে 
না। 

কাব্য-পরিচয় সংক্রান্ত রবীন্দ্রনাথ ও সজনীকান্তের মধ্যে যে 
পত্রালাপ হয় তার উল্লেখ ও বিশ্লেষণ বিস্তারিত ভাবেই এই গ্রন্থের 
পরবর্তী অধ্যায়ে রয়েছে । তবে আবার অধ্যাপক শঙ্খ ঘোষের লেখায় 
ফিরে আসি-- অধ্যাপক ঘোষ লিখেছেন-“এই দ্বিতীয় সংস্করণটি যদি 
ছাপা হতো শেষ পর্যন্ত, তাহলে স্পষ্টতই সেটা হতো সজনীকান্তের 
সংকলন, রবীন্দ্রনাথ হতেন শিখণ্ডী। এরই খবর নিশ্চয় ছড়িয়ে 
সেনের ম্মৃতিচারণে।” উর্বশীর হাসি”, পৃ. ২৪) 

সমর সেনের “বাবু বৃত্তান্ত’ আদ্যোপান্ত পাঠোদ্ধার করেছি। তিনি 
অবশ্যই লিখেছেন-“অনেকে হয়তো জানেন না যে তিরিশ দশকের 
শেষাশেষি রবীন্দ্রনাথ বাংলা কবিতার একটি সঙ্কলন বের করেন (জোর 
গুজব সজনীকান্ত দাসের সহযোগিতায় ও পরামর্শে) ।১” (বাবু বৃত্তান্ত, 
পৃ. ২৭) 

এইবার উক্ত গ্রন্থের ১নং পাদটাকাটি লক্ষণীয়_ “১। প্রকৃত 
পক্ষে উক্ত সংকলনটির সম্পাদনায় সহযোগী ছিলেন শ্রীকাননবিহারী 


১২৬ 


মুখোপাধ্যায় ও শ্রীনন্দগোপাল সেনগুপ্ত। শ্রীসজনীকান্ত দাশ ছিলেন 
না। এই সংকলনটির বিক্রি বন্ধ করে দেওয়া হয়েছিল। নতুন একটি 

ংস্করণ প্রকাশের পরিকল্পনা নেওয়া হয়েছিল । আর তারই দায়িত্ব ছিল 
সজনীকান্ত দাশের উপর। কিন্তু এ সংস্করণ শেষ পর্যন্ত প্রকাশিত 
হয়নি।” (‘বাবু বৃত্তান্ত”, পৃ. ৭৫) 

এখন প্রশ্ন হচ্ছে সমর সেন -উল্লেখিত পৃ. ২৭-এর ‘শ্রীসজনীকান্ত 
দাস” ও পৃ. ৭৫-এর “শ্রীসজনীকান্ত দাশ’ এক ব্যক্তি কি? সনাক্ত করা 
সম্ভব হল না। আমার দুর্ভাগ্যবশত সমর সেনকে জিজ্ঞাসাবাদ করার 
সুযোগ হয়ে ওঠেনি তাই এই প্রশ্ন বর্তমান পাঠকের কাছেই পেশ 
করলাম। 

“সেটা হোতো সজনীকান্তের সংকলন” অধ্যাপক ঘোষের এই 
উক্তির পরিপ্রেক্ষিতে আমি রবীন্দ্রনাথের লেখা একটি চিঠি এখানে 
উল্লেখ করছি। রবীন্দ্রনাথ ১৭/৯/৩৮ তারিখে শান্তিনিকেতন থেকে 
তাগিদ কোরো। একবার খসড়াটা আমার কাছে দাখিল কোরো । কারণ 
যখন আমার নাম থাকবে তখন দায়িত্ব আমার!” বাকিটা পাঠক বিচার 
করবেন। 


ছ. রবীন্দ্রনাথ ও তার রাবণ ভক্ত 
সজনীকান্তের দীর্ঘ সাহিত্যজীবনকে তিনটি যুগে বিভক্ত করা 
চলে। প্রথম যুগে তার মন্ত্র ছিল অশিববিনাশ। দ্বিতীয় যুগে তার স্বপ্ন 
ছিল নবসৃষ্টি। তৃতীয় যুগে তার লক্ষ্য হল ইতিহাসের অবলুপ্ত কক্ষের 
সতোর সন্ধান। (‘রবীন্দ্রনাথ ও সজনীকান্ত”, পূ. ১৫১) 
শনিবারের চিঠির জন্মের উষালগ্নে রবীন্দ্রনাথই ছিলেন 
তাদের একমাত্র বলভরসা। কিন্তু তার পরবর্তী ইতিহাস বড়ো বিচিত্র। 

